# Simon Bridges

Simon Joseph Bridges (Auckland, octubre de 1976) és un polític neozelandès i diputat de la Cambra de Representants de Nova Zelanda, representant la circumscripció electoral de Tauranga des de les eleccions de 2008. És membre del Partit Nacional i forma part del gabinet de John Key.

## Inicis

Bridges va néixer l'octubre de 1976 a Auckland, sent el més petit de sis. El seu pare, un maori de l'iwi Ngāti Maniapoto, fou un ministre baptista; i la seva mare, una neozelandesa europea de Waihi, era una professora de primària. Està relacionat amb Koro Wētere, un diputat (1969-1996) i ministre (1984-1990) del Partit Laborista.
Bridges va créixer a Te Atatu, un suburbi de l'oest d'Auckland, i anà al Col·legi Rutherford (Rutherford College). Allí fou educat pel futur ministre d'educació Laborista Chris Carter, i va esdevenir l'alumne més destacat del col·legi (head boy). Després va anar a la Universitat d'Auckland on es va graduar amb un BA en política social i història i un LLB (dret). A més, va anar a la Universitat d'Oxford i a la London School of Economics.
La carrera legal de Bridges començà en una agència de dret d'Auckland, Kensington Swan. Es mudà a Tauranga el 2001 i allí va esdevenir advocat per una agència de l'estat i després en la cort de districte i cort alta. Temporalment treballà com un intern en la Cambra dels Comuns del Regne Unit. La carrera legal de Bridges acabà el 2008 en ser nominat pel Partit Nacional com a candidat a Tauranga.

## Diputat

Parlament de Nova Zelanda :
| Anys | Leg. | Circumscripció | Llista | Partit |
| 2008-2011 | 49 | Tauranga | 51 | Nacional |
| 2011-actualitat | 50 | Tauranga | 30 | Nacional |
En les eleccions de 2008 en retirar-se de la política Bob Clarkson, Bridges fou nominat pel partit com a candidat. Bridges va rebre el 56,81% del vot contra el 25,12% de Winston Peters de Nova Zelanda Primer i el 7,71% d'Anne Pankhurst del Partit Laborista.
En les eleccions de 2011 Bridges hi guanyà de nou, amb un marge electoral més ample que en les prèvies eleccions. Bridges va rebre el 61,40% del vot contra el 13,15% de Deborah Mahuta-Coyle del Partit Laborista i el 12,88% de Brendan Horan de Nova Zelanda Primer.

### Ministre

El 2 d'abril de 2012 el Primer Ministre John Key anuncià un canvi en el seu gabinet. Bridges va esdevenir Ministre dels Afers dels Consumidors.
Un nou canvi en el gabinet de Key va ocórrer el 22 de gener de 2013. Bridges cessà de ser Ministre dels Afers dels Consumidors i va ser nomenat Ministre de Treball i Ministre d'Energia i Recursos; va succeir a Kate Wilkinson i Phil Heatley respectivament.

## Vida personal

Bridges està casat.

## Referències

* ↑ (anglès) «Members Sworn Arxivat 2013-02-23 a Wayback Machine.». Parlament de Nova Zelanda. [Consulta: 04/03/2013.]
* ↑ (anglès) «Hon Simon Bridges - Biography Arxivat 2010-05-24 a Wayback Machine.». Partit Nacional de Nova Zelanda. [Consulta: 04/03/2013.]
* 1 2 3 (anglès) «Hon Simon Bridges – Member for Tauranga, National Party Arxivat 2013-02-08 a Wayback Machine.». Parlament de Nova Zelanda. [Consulta: 04/03/2013.]
* ↑ (anglès) Roughan, John: «A word with... Simon Bridges». The New Zealand Herald. [Publicació: 25/09/2008.] [Consulta: 04/03/2013.]
* ↑ (anglès) «Former Rutherford Head Boy to speak Arxivat 2011-07-24 a Wayback Machine.». Local History Online. [Consulta: 04/03/2013.]
* 1 2 (anglès) «No Clarkson vs Peters battle in Tauranga». Stuff.co.nz. [Publicació: 09/05/2008.] [Consulta: 04/03/2013.]
* ↑ (anglès) «Official Count Results -- Tauranga Arxivat 2013-02-08 a Wayback Machine.» (2008). Comissió Electoral. [Consulta: 04/03/2013.]
* ↑ (anglès) «Official Count Results -- Tauranga Arxivat 2012-01-03 a Wayback Machine.» (2011). Comissió Electoral. [Consulta: 04/03/2013.]
* ↑ (anglès) Hosking, Rob: «Key reshuffles cabinet pack Arxivat 2013-02-17 a Wayback Machine.». National Business Review. [Publicació: 02/04/2012.] [Consulta: 04/03/2013.]
* ↑ (anglès) «Ministerial List for Announcement on 22 January 2013 Arxivat 26 de juliol 2014 a Wayback Machine.». Beehive.govt.nz. [Publicació: 22/01/2013.] [Consulta: 04/03/2013.]

## Vegeu també

* Partit Nacional de Nova Zelanda

## Enllaços externs

* (anglès) Pàgina web oficial de Simon Bridges
* (anglès) Informació sobre Simon Bridges a la pàgina web del Parlament de Nova Zelanda Arxivat 2013-02-08 a Wayback Machine.
* (anglès) Informació sobre Simon Bridges a la pàgina web del Partit Nacional Arxivat 2013-02-10 a Wayback Machine.